section_heading: Vojna karijera
paragraph_text: Anton Saltza je rođen 22. listopada 1843. u Lugi u plemićkoj obitelji baltičkih Nijemaca. Sin je Georga Reinholda Saltze i Aleksandre Saltza rođ. Brosina. Nakon pohađanja Nikolajevske škole gardijskih junkera, u lipnju 1863. s činom potporučnika služi u 4. streljačkoj pukovniji carske obitelji u sastavu koje sudjeluje u gušenju poljskog ustanka tijekom 1863. godine. U čin poručnika promaknut je u kolovozu 1867., čin stožernog satnika dostiže u travnju 1869., dok je u čin satnika unaprijeđen u kolovozu 1874. godine. Od prosinca 1876. služi u Kavkaskoj armiji gdje od listopada 1878. obnaša dužnost pobočnika velikog vojvode Mihaila Nikolajeviča. Sudjeluje u Rusko-turskom ratu nakon kojeg je u veljači 1879. promaknut u čin potpukovnika. Istodobno je imenovan zapovjednikom 1. kavkaske streljačke bojne. U listopadu 1881. unaprijeđen je u čin pukovnika, nakon čega od srpnja 1889. zapovijeda 80. kobardianskom pješačkom pukovnijom i to do ožujka 1895. kada preuzima zapovjedništvo nad Kavkaskom tuzemnom streljačkom brigadom koja je u studenom preimenovana u 1. kavkasku streljačku brigadu. Istodobno s tim imenovanjem promaknut je u čin general bojnikaЗальца Антон Егорович, Grwar.ru, pristupljeno 6. travnja 2022..